1993R3199 — ET — 29.01.2008 — 006.001

Käesolev dokument on vaid dokumenteerimisvahend ja institutsioonid ei vastuta selle sisu eest

Muudetud:









▼B

KOMISJONI MÄÄRUS (EÜ) nr 3199/93,

22. november 1993,

aktsiisivabastuse eesmärgil alkoholi täieliku denatureerimise menetluste vastastikuse tunnustamise kohta







EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 19. oktoobri 1992. aasta direktiivi 92/83/EMÜ alkoholi ja alkohoolsete jookide aktsiisimaksude struktuuri ühtlustamise kohta, ( 1 ) eriti selle artikli 27 lõiget 4, võttes arvesse nõukogu 25. veebruari 1992. aasta direktiivi 92/12/EMÜ aktsiisiga maksustatavate kaupade üldise korralduse ja nende toodete valdamise, liikumise ning järelevalve kohta, ( 2 ) muudetud direktiiviga 92/108/EMÜ, ( 3 ) eriti selle artiklit 24, võttes arvesse aktsiisikomitee arvamust ning arvestades, et: ning arvestades, et: vastavalt direktiivi 92/83/EMÜ artikli 27 lõike 1 punktile a on liikmesriigid kohustatud mis tahes liikmesriigi nõudmistele vastavalt aktsiismaksust vabastama täielikult denatureeritud alkoholi, tingimusel et need nõudmised on nõuetekohaselt teatavaks tehtud ja heaks kiidetud vastavalt kõnealuse artikli lõigetes 3 ja 4 ettenähtud tingimustele; teatavaks tehtud nõudmistele on esitatud vastuväiteid; seetõttu tuleb vastavalt kõnealuse artikli lõikele 4 teha otsus vastavalt direktiivi 92/12/EMÜ artiklis 24 ettenähtud korras, ON VASTU VÕTNUD KÄESOLEVA MÄÄRUSE:







Artikkel 1

Vastavalt direktiivi 92/83/EMÜ artikli 27 lõike 1 punktile a igas liikmesriigis alkoholi täielikuks denatureerimiseks kasutatavad denaturandid on esitatud käesoleva määruse lisas.

Artikkel 2

Käesolev määrus jõustub Euroopa Ühenduste Teatajas avaldamise päeval.

Käesolev määrus on tervikuna siduv ja vahetult kohaldatav kõikides liikmesriikides.









LISA

Belgia

Viis liitrit metüleeni 100 liitri etüülalkoholi kohta, sõltumata alkoholisisaldusest, ja piisavas koguses värvainet, et saavutada silmatorkav sinine või purpurne (violetne) värvus.

“Metüleeni” all mõistetakse järgmisi aineid ja segusid:

— lähtemetüleen ehk puidu kuivdestillatsiooni tulemusel saadud toormetüülalkohol, mis sisaldab vähemalt 10 kaaluprotsenti atsetooni,

— metüleeni ja metanooli segu, mis sisaldab vähemalt 60 kaaluprotsenti lähtemetüleeni ja 10 kaaluprotsenti atsetooni,

— metanooli, atsetooni ja pürogeense lisandi segu, mis on terava lõhnaga ja sisaldab vähemalt 10 kaaluprotsenti atsetooni.

Taani

Hektoliitri puhta alkoholi kohta:

— 2 liitrit metüületüülketooni ja

— 3 liitrit metüülisobutüülketooni.

Saksamaa

Hektoliitri puhta alkoholi kohta:

1) 0,75 liitrit metüületüülketooni, mis sisaldab — 95–96 kaaluprotsenti metüületüülketooni, — 2,5–3 kaaluprotsenti metüülisopropüülketooni, — 1,5–2 kaaluprotsenti etüülisoamüülketooni (5-metüül-3-heptanoon) koos 0,25 liitri püridiinalustega;

2) üks liiter metüületüülketooni, mis sisaldab — 95–96 kaaluprotsenti metüületüülketooni, — 2,5–3 kaaluprotsenti metüülisopropüülketooni, — 1,5–2 kaaluprotsenti etüülisoamüülketooni (5-metüül-3-heptanoon) koos ühe grammi denatooniumbensoaadiga.

Kreeka

Hektoliitri puhastamata etüülalkoholi kohta viis liitrit metüülalkoholi pluss:

— 0,5 % lambiõli,

— 4 miljondikku metüüleensinist,

— 1 % tärpentiniõli.

Hispaania

Hektoliitri puhta alkoholi kohta:

— 1 gramm denatooniumbensoaati,

— 2 liitrit metüületüülketooni (butanoon) ja

— 0,2 grammi metüleensinist (CI aluseline sinine 52015).

Prantsusmaa

Ühe hektoliitri 90mahuprotsendilise etüülalkoholi kohta lisada:

— 3,5 liitrit metüleeni ja

— 1 liiter isopropüülalkoholi.

“Type régie” metüleen

Määratlus:

Vastavalt 7. mail 1955. aastal majandus- ja rahandusministeeriumi laboritalitusega konsulteerimise järel tehtud ministeeriumi otsusele peab “type régie” metüleen vastama järgmistele nõudmistele:

— peab 20 °C juures olema 90mahuprotsendiline, lubatud hälbega 0,5 %,

— peab sisaldama vähemalt 6 % pürogeenseid lisandeid (välja arvatud soodaga seebistatavad ja metüülatsetaadi kujul esinevad tooted),

— peab sisaldama ketoone ja vett metüülalkoholi mahuprotsendi tõstmiseks 100ni,

— peab olema toodetud üksnes puidu koksistamise teel, mida tehakse maksuhaldurite järelevalve all.

Tegelikuks denaturandiks on pürogeensed lisandid. Need annavad segule ebameeldiva maitse, mis muudab alkoholi joogikõlbmatuks.

Oma keemiliste omaduste tõttu hõlbustab atsetoon denaturandi eraldamist alkoholist laboritingimustes.

Lõpuks on metüülalkohol märk denatureerimisest. Selle keemispunkt on ligikaudu sama mis etüülalkoholil. Seetõttu on selle eraldamine võimalik üksnes eritehnikat ja -seadmeid kasutades.

Põhimõtteliselt näitab etüülalkoholi esinemine üle teatud protsendimäära, mis on etüülalkoholi eri tüüpidel erinev, kas analüüsitud alkoholi on varem üldmenetluse teel denatureeritud.

Iirimaa

Mineraliseeritud denatureeritud piiritused:

— 9,5 % puidust saadud toormetanooli,

— 0,5 % toorpüridiini,

— 0,025 untsi metüülvioletset värvainet (100 galloni puhta etüülalkoholi kohta),

— 0,375 % petrooleumi.

NB: Puidust saadud toormetanooli ja toorpüridiini võib asendada 10 % metüülalkoholiga.

▼M3

Itaalia

Denatureeritava etanooli etanoolisisaldus peab olema vähemalt 83 mahuprotsenti ja EÜ alkoholomeetriga mõõdetud alkoholisisaldus vähemalt 90 mahuprotsenti. Hektoliitri veevaba alkoholi kohta lisada:

a) 125 grammi tiofeeni;

b) 0,8 grammi denatooniumbensoaati;

c) 3 grammi 25massiprotsendilist CI Reactive Red 24 vesilahust;

d) 2 liitrit metüületüülketooni.

Selleks et tagada, et segu kõik koostisosad on täielikult lahustuvad, tuleb denaturantsegu valmistada etanoolis, mille alkoholisisaldus on alla 96 mahuprotsendi, mõõdetuna EÜ alkoholomeetriga.

Denatureerimine saavutatakse punktides a, b ja d loetletud ainete abil. Tiofeen ja denatooniumbensoaat muudavad toote organoleptilisi omadusi, muutes selle allaneelamise võimatuks, ning metüületüülketooni, mille keemistemperatuur 79,6 °C on lähedane etanooli keemistemperatuurile 78,9 °C, on raske eemaldada ilma ebaökonoomsete meetodite abita. See hõlbustab finantsasutustepoolset kontrolli võimaliku väärkasutuse kindlakstegemiseks.

CI Reactive Red 24 eesmärk on anda tootele iseloomulik punane värvus, mille abil on võimalik toote otstarve kohe kindlaks teha.

▼B

Luksemburg

Viis liitrit metüleeni hektoliitri etüülalkoholi kohta, sõltumata alkoholisisaldusest, ja piisavas koguses värvainet, et saavutada silmatorkav sinine või purpurne (violetne) värvus.

“Metüleeni” all mõistetakse järgmisi aineid ja segusid:

— lähtemetüleen ehk puidu kuivdestillatsiooni tulemusel saadud toormetüülalkohol, mis sisaldab vähemalt 10 kaaluprotsenti atsetooni,

— metüleeni ja metanooli segu, mis sisaldab vähemalt 60 kaaluprotsenti lähtemetüleeni ja 10 kaaluprotsenti atsetooni,

— metanooli, atsetooni ja pürogeense lisandi segu, mis on terava lõhnaga ja sisaldab vähemalt 10 kaaluprotsenti atsetooni.

Madalmaad

Hektoliitri etüülalkoholi kohta:

Viis liitrit etüülalkoholi, mis sisaldab:

— 60 mahuprotsenti metanooli,

— 11 mahuprotsenti puskariõli (alkoholi destilleerimise kõrvalsaaduste kontsentraat),

— 20 mahuprotsenti atsetooni,

— 8 mahuprotsenti vett,

— 0,5 mahuprotsenti butanooli,

— 0,5 mahuprotsenti formaliini (37kaaluprotsendiline formaldehüüdi vesilahus)

koos värvainega, mille kogus ja koostisosad vastavad maksuhalduri poolt volitatud laboratooriumi määratud tingimustele.

▼M1

Austria

1) hektoliitri etüülalkoholi kohta: 0,5 kilogrammi puskariõli (alkoholi rektifikatsiooni kõrvalsaadus), 0,05 kilogrammi CN-koodile 2710 vastavat gaasiõli ja 1 kilogramm metüületüülketooni või

2) hektoliitri etüülalkoholi kohta, mis esineb põllumajandussaadustest valmistatud alkoholi rektifikatsiooni kõrvalsaaduse kujul: 1 kilogramm puskariõli (alkoholi rektifikatsiooni kõrvalsaadus), 0,01 kilogrammi CN-koodile 2710 vastavat gaasiõli ja 0,2 kilogrammi metüületüülketooni.

Portugal

Puhastamata etüülalkohol, mis sisaldab hektoliitri kohta vähemalt 5 liitrit metanooli ja kõrgemaid alkohole ning mille alkoholisisaldus on vähemalt 90 mahuprotsenti ja kõige rohkem 96 mahuprotsenti, millele lisatakse hektoliitri kohta:

— 2 liitrit tärpentini- või petrooleumiessentsi ja

— 2 grammi malahhiitrohelist või metüleensinist.

Soome

Hektoliitri etüülalkoholi kohta:

1) 2 liitrit metüületüülketooni ja 3 liitrit metüülisobutüülketooni,

2) 2 liitrit atsetooni ja 3 liitrit metüülisobutüülketooni,

3) 3 liitrit atsetooni ja 2 grammi denatooniumbensoaati.

Rootsi

Hektoliitri etüülalkoholi kohta:

1) 2 liitrit metüületüülketooni ja 3 liitrit metüülisobutüülketooni.

▼B

Ühendkuningriik

Alus:

— 90 mahuprotsenti etanooli,

— 9,5 mahuprotsenti toormetanooli ( 4 ) ja

— 0,5 mahuprotsenti toorpüridiini.

Selle iga 1 000 liitri kohta lisatakse:

— 3,75 liitrit petrooleumi ja

— 1,5 miljondikku metüülvioletti.

▼M4

Küpros

Iga 100 liitri etüülalkoholi kohta

5 liitrit denatureerimismetanooli

0,5 liitrit naftat (tuntud kui petrooleum)

2 kuupsentimeetrit metüleensinist (metüülviolett)

“Denatureerimismetanool” on kas:

a) puhas metüülalkohol, millele on lisatud vähemalt 1 mahuprotsenti püridiini, või

b) metanool, millele on lisatud vähemalt 0,25 mahuprotsenti püridiini.

Tšehhi vabariik

Hektoliitri puhta alkoholi kohta:

— 1 gramm denatooniumbensoaati, — 0,2 liitrit tiofeeni, — 1 liiter metüületüülketooni (butanoon) ning — 0,2 grammi metüleensinist (CI aluseline sinine 52015) 1.

— 0,4 liitrit lakibensiini — 0,2 liitrit petrooleumi ning — 0,1 liitrit tehnilist bensiini 2.

Eesti

Hektoliitri etüülalkoholi kohta:

1. 2 liitrit metüületüülketooni ja 3 liitrit metüülisobutüülketooni;

2. 2 liitrit atsetooni ja 3 liitrit metüülisobutüülketooni;

3. 3 liitrit atsetooni ja 2 grammi denatooniumbensoaati.

Ungari

Alkoholitoodet võib käsitada denatureeritud piiritusena (denatureerimise teel toodetuna), kui see sisaldab puhta etüülalkoholi koguse osas vähemalt:

a) 2 massiprotsenti metüületüülketooni, 3 massiprotsenti metüülisobutüülketooni ja 0,001 massiprotsenti denatooniumbensoaati või

b) 1 massiprotsent metüületüülketooni ja 0,001 massiprotsenti denatooniumbensoaati või

c) 2 massiprotsenti isopropüülalkoholi, 1 massiprotsent t-butüülalkoholi ja 0,001 massiprotsenti denatooniumbensoaati ning

selle alkoholisisaldus on vähemalt 92 % mahuprotsenti.

Denatureerivate kemikaalidena võib kasutada üksnes neid kemikaale, mille kvaliteet on tõestatud analüüsitõenditega.

▼M5

Läti

Miinimumkogus 100 liitri piirituse kohta:

1. järgmiste ainete segu: — 9 liitrit isopropüülalkoholi, — 1 liiter atsetooni, — 0,4 grammi metüleensinist või tümoolsinist või kristallvioletti;

2. järgmiste ainete segu: — 2 liitrit metüületüülketooni, — 3 liitrit metüülisobutüülketooni;

3. järgmiste ainete segu: — 3 liitrit atsetooni või isopropüülalkoholi, — 2 grammi denatooniumbensoaati;

4. 10 liitrit etüülatsetaati.

Miinimumkogus 100 liitri veetustatud etüülalkoholi kohta (sisaldab kuni 0,5 % vett):

1. bensiini või naftat vähemalt 5 liitrit ja mitte üle 7 liitri.

▼M4

Leedu







Etüülalkoholi liik (sort) Denaturandid Denaturantide kogus hektoliitri puhta alkoholi kohta Etüülalkohol või etüülalkoholi aldehüüdi fraktsioon või etüülalkoholi destilleeritud aldehüüdi fraktsioon Atsetoon ja denatooniumbensoaat 3 liitrit 2 grammi

Malta

Mineraliseeritud denatureeritud piiritus

Alus: 90mahuprotsendilist etanooli 9,5mahuprotsendilist metanooli ja 0,5mahuprotsendilist toorest püridiini

selle igale 1 000 liitrile lisatakse: — 3,75 liitrit naftat (naftaõli) ja — 1,50 miljondikku metüülvioletti.

Poola

Hektoliitri puhta alkoholi kohta:

1. 0,75 liitrit metüületüülketooni, milles sisaldub — 95 kuni 96 massiprotsenti metüületüülketooni, — 2,5 kuni 3 massiprotsenti metüülisopropüülketooni, — 1,5 kuni 2 massiprotsenti etüülisoamüülketooni (5-metüül-3-heptanoon) koos 0,25 liitri püridiinalustega.

2. Üks liiter metüületüülketooni, milles sisaldub — 95 kuni 96 massiprotsenti metüületüülketooni, — 2,5 kuni 3 massiprotsenti metüülisopropüülketooni, — 1,5 kuni 2 massiprotsenti etüülisoamüülketooni (5-metüül-3-heptanoon) koos ühe grammi denatiooniumbensoaadiga.

Slovakkia

Ühe hektoliitri puhta alkoholi (1 hl a.) kohta lisada:

2 liitrit metüületüülketooni, 3 liitrit metüülisobutüülketooni 1 gramm denatooniumbensoaati ja 0,2 grammi metüleensinist a)

1,5 liitrit tehnilist bensiini (teatav bensiin), 1,5 liitrit petrooli ja 2 grammi denatooniumbensoaati. b)

Hektoliiter puhast alkoholi (hl a.) on mõõdetud 20 °C juures.

Sloveenia

Hektoliitri puhta etüülalkoholi kohta:

— 1 580 g isopropüülalkoholi ja

— 790 g tert-butüülalkoholi ja

— 0,79 g denatooniumbensoaati.

▼M6

Bulgaaria

Etüülalkoholi täielikuks denatureerimiseks lisatakse 100 liitrile etüülalkoholile, mis sisaldab vähemalt 90 mahuprotsenti alkoholi, järgmised ained järgmistes kogustes:

— 5 liitrit metüületüülketooni,

— 2 liitrit isopropüülalkoholi,

— 0,2 grammi metüleensinist.

Rumeenia

Hektoliitri puhta alkoholi kohta:

— 1 gramm denatooniumbensoaati,

— 2 liitrit metüületüülketooni (butanoon) ja

— 0,2 grammi metüleensinist.